Α4-0243/95

Απόφαση σχετικά με την κοινή θέση που ενέκρινε το Συμβούλιο ενόψει της έγκρισης του οδηγίας του Ευρωπαϊκού Κοινοβουλίου και του Συμβουλίου όσον αφορά κοινή θέση του προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση «ΚΑΛΕΙΔΟΣΚΟΠΙΟ» (C4-0372/95 - 94/0188(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0372/95 - 94/0188(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 109, 01.05.1995, σελ. 271)) επί της πρότασης της Επιτροπής προς το Ευρωπαϊκό Κοινοβούλιο και προς το Συμβούλιο COM(94)0356, ((ΕΕ C 324, 22.11.1994, σελ. 5)),

- έχοντας υπόψη την τροποποιημένη πρόταση επιτροπής COM(95)0373, ((EE C 278 της 24.10.1995, σελ. 9)),

- έχοντας υπόψη το άρθρo 189 Β, παρ. 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0243/95),

1. τροποποιεί την κοινή θέση ως εξής[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, εδάφιο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εγκρίνει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Τέταρτη αιτιολογική σκέψη

>Αρχικό κείμενο>

Εκτιμώντας ότι πρέπει επίσης να επιδιωχθεί μεγαλύτερη συμμετοχή όλων των πολιτών, και ιδίως των νέων στον πολιτιστικό τομέα, διευκολύνοντας έτσι την πρόσβαση των διαφόρων ευρωπαϊκών πληθυσμών στα πολιτιστικά αγαθά και στις τέχνες και συμβάλλοντας στην αμοιβαία καλύτερη γνώση και τον σεβασμό καθώς και στην προώθηση της ιδέας της ιθαγένειας της Ευρωπαϊκής Ένωσης[semigr ]

>Κείμενο μετά την ψηφοφορία στο ΕΚ>

Εκτιμώντας ότι πρέπει επίσης να επιδιωχθεί μεγαλύτερη συμμετοχή όλων των πολιτών και ιδίως των νέων στον πολιτιστικό τομέα, ειδικότερα εκείνων που βρίσκονται σε μειονεκτικότερη θέση και μάλιστα εκείνων που ζουν σε απομακρυσμένες και αγροτικές περιοχές της Ένωσης διευκολύνοντας έτσι την πρόσβαση των διαφόρων ευρωπαϊκών πληθυσμών στα πολιτιστικά αγαθά και στις τέχνες και συμβάλλοντας στην αμοιβαία καλύτερη γνώση και τον σεβασμό καθώς και στην προώθηση της ιδέας της ιθαγένειας της Ευρωπαϊκής Ένωσης[semigr ]

(Τροπολογία 2)

Άρθρο 1, πρώτο εδάφιο

>Αρχικό κείμενο>

H παρούσα απόφαση θεσπίζει το πρόγραμμα δράσης «Καλειδοσκόπιο» που παρατίθεται στο παράρτημα, καλούμενο στο εξής «παρόν πρόγραμμα», για την περίοδο από 1ης Ιανουρίου 1996 έως 31 Δεκεμβρίου 1998.

>Κείμενο μετά την ψηφοφορία στο ΕΚ>

H παρούσα απόφαση θεσπίζει το πρόγραμμα δράσης «Καλειδοσκόπιο» που παρατίθεται στο παράρτημα, καλούμενο στο εξής «παρόν πρόγραμμα», για την περίοδο από 1ης Ιανουρίου 1996 έως 31 Δεκεμβρίου 2000.

(Τροπολογία 3)

Άρθρο 2, δεύτερο εδάφιο, σημείο γ)

>Αρχικό κείμενο>

γ) να συμβάλει στην τελειοποίηση καλλιτεχνών και άλλων πολιτιστικών φορέων, ιδίως μέσω πυκνότερης ανταλλαγής εμπειριών, διευκολύνοντας έτσι μεγαλύτερη συνεργασία μεταξύ των καλλιτεχνών των διαφόρων κρατών μελών[semigr ]

>Κείμενο μετά την ψηφοφορία στο ΕΚ>

γ) να συμβάλει στην τελειοποίηση καλλιτεχνών και άλλων πολιτιστικών φορέων, ιδίως μέσω της υποστήριξης καλιτεχνικών σχεδίων πολιτιστικών εκδηλώσεων που περιλαμβάνουν στην οργάνωσή τους περαιτέρω κατάρτιση και μέσω πυκνότερης ανταλλαγής εμπειριών, διευκολύνοντας έτσι τη μεγαλύτερη συνεργασία μεταξύ των καλλιτεχνών των διαφόρων κρατών μελών[semigr ]

(Tροπολογία 4)

Άρθρο 5

>Αρχικό κείμενο>

1. Η Επιτροπή θέτει σε εφαρμογή το παρόν πρόγραμμα σύμφωνα με την παρούσα απόφαση.

2. Η Επιτροπή επικουρείται από μία επιτροπή που αποτελούν δύο αντιπρόσωποι από κάθε κράτος μέλος και της οποίας προεδρεύει ο αντιπρόσωπος της Επιτροπής. Τα μέλη της Επιτροπής μπορούν να επικουρούνται από εμπειρογνώμονες ή συμβούλους.

3. Ο αντιπρόσωπος της Επιτροπής υποβάλλει στην επιτροπή:

- το ετήσιο πρόγραμμα εργασιών,

- τη γενική ισορροπία μεταξύ όλων των δράσεων

- τις λεπτομέρειες και τα κριτήρια επιλογής για τους διάφορους τύπους σχεδίων που περιγράφονται στο παράρτημα (δράσεις 1, 2, 3 και 5)[semigr ]

- τα σχέδια με κοινοτική χρηματοδότηση άνω των 10.000 Εcu,

- τις λεπτομερείς διατάξεις περί ελέγχου και αξιολόγησης του παρόντος προγράμματος καθώς και τα συμπεράσματα των εκθέσεων αξιολόγησης που προβλέπονται από το άρθρο 8 και κάθε μέτρο προσαρμογής του παρόντος προγράμματος που απορρέει από αυτές.

4. Η επιτροπή διατυπώνει τη γνώμη της για το σχέδιο μέτρων που αναφέρεται στο σημείο 3, μέσα σε προθεσμία που μπορεί να ορίσει ο Πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται από το άρθρο 148, παράγραφος 2, της Συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην Επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο Πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία εφαρμόζονται αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή η Επιτροπή μπορεί να αναβάλει επί δύο μήνες, από την ημερομηνία αυτής της ανακοίνωσης, την εφαρμογή των μέτρων που αποφασίσθηκαν απ´ αυτήν.

Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

5. Η Επιτροπή μπορεί επιπλέον να ζητήσει τη γνώμη της επιτροπής για κάθε άλλο ζήτημα που αφορά την εφαρμογή του παρόντος προγράμματος και δεν προβλέπεται από την παράγραφο 3.

>Κείμενο μετά την ψηφοφορία στο ΕΚ>

Η Επιτροπή είναι υπεύθυνη για την εφαρμογή του προγράμματος. Επικουρείται από συμβουλευτική επιτροπή για τα μέτρα ενθάρρυνσης στον πολιτιστικό τομέα (καλούμενη στο εξής η «επιτροπή»), σύμφωνα με την κατωτέρω διαδικασία.

Την επιτροπή, συμβουλευτικού χαρακτήρα, αποτελούν δύο αντιπρόσωποι από κάθε κράτος μέλος[semigr ] προεδρεύει αντιπρόσωπος της Επιτροπής.

>Αρχικό κείμενο>

6. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο μέσα σε προθεσμία την οποία μπορεί να ορίσει ο Πρόεδρος ανάλογα με τον επείγοντα χαρακτήρα του θέματος και, εάν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει σχετικά με τον τρόπο με τον οποίο έλαβε υπόψη της τη γνώμη αυτή.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο μέσα σε προθεσμία την οποία μπορεί να ορίσει ο Πρόεδρος ανάλογα με τον επείγοντα χαρακτήρα του θέματος και, εάν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει σχετικά με τον τρόπο με τον οποίο έλαβε υπόψη της τη γνώμη αυτή.

(Τροπολογία 5)

Άρθρο 6, παράγραφος 1

>Αρχικό κείμενο>

1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, ορίζεται σε 26,5 εκατ. Ecu.

>Κείμενο μετά την ψηφοφορία στο ΕΚ>

1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, ορίζεται σε 68 εκατ. Ecu.

(Τροπολογία 6)

Παράρτημα, Δράση 1, σημείο 1, πρώτο εδάφιο

>Αρχικό κείμενο>

1. Το παρόν πρόγραμμα είναι ανοικτό σε πολιτιστικά και καλλιτεχνικά σχέδια που οργανώνονται από κοινού από πολιτιστικά δίκτυα ή από φορείς τριών τουλάχιστον κρατών μελών στα οποία συμμετέχουν επίσης καλλιτέχνες δημιουργοί ή ερμηνευτές ή άλλοι φορείς του πολιτιστικού φορέα που προέρχονται από τρία τουλάχιστον κράτη μέλη.

>Κείμενο μετά την ψηφοφορία στο ΕΚ>

1. Το παρόν πρόγραμμα είναι ανοικτό σε πολιτιστικά και καλλιτεχνικά σχέδια που οργανώνονται από κοινού από πολιτιστικά δίκτυα ή από φορείς τριών τουλάχιστον κρατών μελών στα οποία συμμετέχουν επίσης καλλιτέχνες δημιουργοί ή ερμηνευτές ή άλλοι φορείς του πολιτιστικού φορέα που προέρχονται από τρία τουλάχιστον κράτη μέλη. Δίδεται επίσης προτεραιότητα σε δίκτυα τα οποία προωθούν την πρόσβαση στον πολιτιστικό τομέα λιγότερο ευνοημένων τμημάτων του πληθυσμού.

(Τροπολογία 7)

Παράρτημα, Δράση 2, σημείο 1, δεύτερο εδάφιο, πρώτη παύλα

>Αρχικό κείμενο>

- τα σχέδια πρέπει να διοργανώνονται από κοινού από πολιτιστικά δίκτυα ή από φορείς πέντε τουλάχιστον κρατών μελών στα οποία συμμετέχουν καλλιτέχνες δημιουργοί ή ερμηνευτές ή άλλοι φορείς του πολιτιστικού τομέα προερχόμενοι από πέντε τουλάχιστον κράτη μέλη,

>Κείμενο μετά την ψηφοφορία στο ΕΚ>

Διαγράφεται

(Τροπολογία 13)

Παράρτημα, Δράση 2, σημείο 2

>Αρχικό κείμενο>

2. Πάντως, στο πλαίσιο των σχεδίων που ενισχύονται χρηματοδοτικά δυνάμει της παρούσας δράσης, μπορεί να δοθεί ιδιαίτερη προσοχή σε ορισμένες, ήδη υπάρχουσες σε ευρωπαϊκό επίπεδο, δράσεις μεγάλης κλίμακας (ιδίως την ορχήστρα νέων της Ευρωπαϊκής Κοινότητας, την ορχήστρα Μπαρόκ της Ευρωπαϊκής Κοινότητας), για τις οποίες η κοινοτική στήριξη μπορεί να υπερβεί το 25% των συνολικών δαπανών του σχεδίου, με την επιφύλαξη της τακτικής αξιολόγησης αυτών των δράσεων σύμφωνα με το άρθρο 8.

>Κείμενο μετά την ψηφοφορία στο ΕΚ>

2. Πάντως, στο πλαίσιο των σχεδίων που ενισχύονται χρηματοδοτικά δυνάμει της παρούσας δράσης, μπορεί να δοθεί ιδιαίτερη προσοχή σε ορισμένες, μεγάλης κλίμακας και σημαντικές σε ευρωπαϊκό επίπεδο, δράσεις, ιδίως την ορχήστρα νέων της Ευρωπαϊκής Κοινότητας, την ορχήστρα Μπαρόκ της Ευρωπαϊκής Κοινότητας, για τις οποίες η κοινοτική στήριξη μπορεί να υπερβεί το 25% των συνολικών δαπανών του σχεδίου, με την επιφύλαξη της τακτικής αξιολόγησης αυτών των δράσεων σύμφωνα με το άρθρο 8.

(Τροπολογία 9)

Παράρτημα, Δράση 2, σημείο 2α (νέο)

>Κείμενο μετά την ψηφοφορία στο ΕΚ>

2α. Τα πολιτιστικά γεγονότα που διοργανώνονται από κοινού με τα κράτη μέλη για τον εορτασμό της ευρωπαϊκής ημέρας την 9ης Μαΐου, θεωρούνται ως πανευρωπαϊκά σχέδια και επομένως είναι επιλέξιμα για υποστήριξη δυνάμει της παρούσας δράσης.

(Τροπολογία 10)

Παράρτημα, Δράση 4

>Αρχικό κείμενο>

Ευρωπαϊκή Πολιτιστική Πρωτεύουσα και Ευρωπαϊκός Πολιτιστικός Μήνας

Κάθε έτος, η Κοινότητα χορηγεί συνεισφορά στην Ευρωπαϊκή Πολιτιστική Πρωτεύουσα και στην πόλη που ορίζεται ως διοργανώτρια του ευρωπαϊκού πολιτιστικού μήνα.

>Κείμενο μετά την ψηφοφορία στο ΕΚ>

Διαγράφεται

(Τροπολογία 11)

Παράρτημα, Δράση 5, μέρος Α, σημείο 1

>Αρχικό κείμενο>

1. Για να βελτιωθεί η πολιτιστική συνεργασία μεταξύ των επαγγελματιών του πολιτιστικού χώρου, των τοπικών, περιφερειακών, εθνικών και ευρωπαϊκών αρχών, μπορεί να παρέχεται υποστήριξη σε ειδικές και περιορισμένες περιπτώσεις, σε σχέδια τα οποία αφορούν συναντήσεις που διοργανώνονται σε ευρωπαϊκό επίπεδο ή σε μελέτες και έρευνες που συνδέονται άμεσα με την ανάπτυξη της κοινοτικής δράσης στον πολιτιστικό τομέα.

>Κείμενο μετά την ψηφοφορία στο ΕΚ>

1. Για να βελτιωθεί η πολιτιστική συνεργασία μεταξύ των επαγγελματιών του πολιτιστικού χώρου (ιδίως εκείνων που ζουν στις λιγότερο ευνοημένες, απομακρυσμένες, ορεινές ή νησιωτικές περιοχές), των τοπικών, περιφερειακών, εθνικών και ευρωπαϊκών αρχών, μπορεί να παρέχεται υποστήριξη σε ειδικές και περιορισμένες περιπτώσεις, σε σχέδια τα οποία αφορούν συναντήσεις που διοργανώνονται σε ευρωπαϊκό επίπεδο ή σε μελέτες και έρευνες που συνδέονται άμεσα με την ανάπτυξη της κοινοτικής δράσης στον πολιτιστικό τομέα.